system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Vlădeni, Ialomița?
assistant
Vlădeni este o comună în județul Ialomița, Muntenia, România, formată numai din satul de reședință cu același nume.

Așezare 
Comuna se află în estul județului, pe malul stâng al brațului Borcea al Dunării. Este traversată de șoseaua națională DN3B, care leagă Feteștiul de Giurgeni (unde se termină în DN2A).

Demografie 

Conform recensământului efectuat în 2021, populația comunei Vlădeni se ridică la 1.870 de locuitori, în scădere față de recensământul anterior din 2011, când fuseseră înregistrați 2.156 de locuitori. Majoritatea locuitorilor sunt români (93,64%). Din punct de vedere confesional, majoritatea locuitorilor sunt ortodocși (92,89%), iar pentru 6,84% nu se cunoaște apartenența confesională.

Politică și administrație 
Comuna Vlădeni este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Ialomița-Balta a județului Ialomița și avea 984 de locuitori. În comună funcționau o școală mixtă și o biserică. Anuarul Socec din 1925 o consemnează în plasa Țăndărei din același județ, având o populație de 1302 locuitori.

În 1950, comuna a fost transferată raionului Fetești din regiunea Ialomița, apoi (după 1952) din regiunea Constanța și (după 1956) din regiunea București. În 1968, a revenit la județul Ialomița, reînființat.

Monumente istorice 

Patru obiective din comuna Vlădeni sunt incluse în lista monumentelor istorice din județul Ialomița ca monumente de interes local. Trei dintre ele sunt clasificate drept situri arheologice așezarea de pe „Coasta Belciugului”; așezarea „Ibirian” de pe Popina Lată, datând din secolele al X-lea–al VIII-lea î.e.n. și situl arheologic de pe popina Blagodeasca, cuprinzând o așezare neolitică, una din perioada Halstatt și o alta medievală, din secolele al XVI-lea–al XVIII-lea.

Un al patrulea obiectiv, biserica „Sfântul Nicolae” de pe strada Mare din Vlădeni, construită în 1856 de către comunitate la inițiativa egumenului Gavril, constituie un monument de arhitectură.

Note 

Vlădeni
Vlădeni